Diari Oficial de la Generalitat Valenciana


Sumari del DOGV 9500, del 29-12-2022 (2022/12123)

RESOLUCIÓ de 22 de desembre de 2022, de la Direcció General d'Interior, per la qual es publica la llista d'aspirants declarats aptes i no aptes una vegada efectuada la prova avaluadora del personal del servei específic d'admissió el dia 14 de desembre de 2022.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9500

Data del DOGV
:   29-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12068


Data del document
:   22-12-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 22 de desembre de 2022, de la Direcció General d'Interior, per la qual es publica la llista d'aspirants declarats aptes i no aptes una vegada efectuada la prova avaluadora del personal del servei específic d'admissió el dia 14 de desembre de 2022. [2022/12771]  
La Resolució de 8 de setembre de 2022, de la Direcció General d'Interior (DOGV 9427, 14 de setembre) va aprovar les bases generals i la convocatòria de la prova avaluadora per a l'acreditació del personal del servei específic d'admissió a efectuar l'últim trimestre de 2022.  
  
Aquesta prova es va realitzar en les seus indicades en la Resolució de 22 de novembre de 2022, de la Direcció General d'Interior (DOGV 9480, 29 de novembre), en la qual es publicava la llista definitiva d'admesos i exclosos.  
La convocatòria constava de dues proves, una primera consistent en un examen psicotècnic i una altra de coneixements teòrics. Cadascuna de les dues proves es qualificava per separat i era necessari aprovar les dues per a obtindre la consideració d'apte.  
D'acord amb l'article 10 de la Resolució de 8 de setembre de 2022, una vegada finalitzades les proves i corregits els exàmens, la comissió avaluadora procediria a fer públiques les llistes de persones aspirants qualificades com a aptes en els taulers d'anuncis del departament competent de les tres províncies, així com en qualsevol altre lloc que es considere convenient per a una millor difusió. D'igual manera, aquesta llista es publicarà en el Diari Oficial de la Generalitat Valenciana.  
Per tot això, i d'acord amb l'article 10 abans esmentat, en relació amb l'article 13 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a la qual es refereix l'article 6 de la Resolució de 8 de setembre de 2022, la llista de persones aspirants qualificades com a aptes (annex I d'aquesta Resolució) i la llista de persones aspirants considerades com a no aptes (annex II), una vegada efectuada la correcció de les dues proves celebrades el dia 14 de desembre de 2022, per a l'acreditació del personal del servei específic d'admissió.  
  
Segon  
Les persones aspirants considerades com a no aptes podran interposar recurs d'alçada davant del secretari autonòmic de Seguretat i Emergències en el termini d'un mes des de la publicació d'aquesta resolució en el Diari Oficial de la Generalitat Valenciana.  
  
Tercer  
En el termini d'un mes comptat des de la publicació de la present resolució, les persones aspirants declarades aptes podran presentar en les dependències de la Direcció General d'Interior de la Secretaria Autonòmica de Seguretat i Emergències d'Alacant, Castelló i València una fotografia per a l'expedició de l'acreditació del servei específic d'admissió.  
Així mateix, presentaran el justificant del pagament de la taxa fixada per l'Administració en les entitats col·laboradores de la Generalitat. A aquesta taxa es podrà accedir a través de l'enllaç següent:  
https://atenea.ha.gva.es/sara/servlet/com.hacienda.pdf.pdf417.servletrecogidadatossimulador'id\_simul=simu046-9813  
En el cas d'enviament per correu certificat de l'esmentada acreditació, la persona interessada haurà de justificar, així mateix, el pagament previ d'aquesta taxa davant de l'òrgan competent per a expedir-la.  
  
València, 22 de desembre de 2022.- El director general d'Interior: Salvador Almenar Antón.